Rīgā

|  |  |  |  |
| --- | --- | --- | --- |
|  | 13.01.2021 | Nr. | 5.1-24/21//203 |
|  |  |  |  |
| Uz |  | Nr. |  |

|  |
| --- |
| **Latvijas Darba devēju konfederācijai** |

|  |
| --- |
| *Par Eiropas Savienības struktūrfondu un Kohēzijas fonda 2021.-2027. gada plānošanas perioda Atjaunošanas un noturības mehānisma plāna projekta izstrādi* |

Finanšu ministrija (turpmāk – FM) informē, ka ir izskatījusi Latvijas Darba devēju konfederācijas (turpmāk – LDDK) 2020.gada 21.decembrī iesūtīto vēstuli Nr.2-9e/281, kurā ir pausta LDDK nostāja par Atjaunošanas un noturības mehānisma plāna (turpmāk – ANMP) izstrādi, kā arī iesūtīti priekšlikumi turpmākajiem ANMP izstrādes soļiem.

Augsti novērtējam LDDK iesaistīšanos ANMP izstrādes procesā un sniedzam atbildes uz LDDK priekšlikumiem.

Attiecībā uz priekšlikumu par LDDK aicinājumu valdību uzlabot konsultāciju procesu un nodrošināt sociālo partneru iesaisti visos Latvijas ekonomikas atveseļošanas, stabilizācijas un transformācijas atbalsta plānošanas procesos, skaidrojam, ka pirms ANMP iesniegšanas Ministru kabinetā (turpmāk – MK), tas tiks atkārtoti izdiskutēts Nacionālās trīspusējās sadarbības padomes (turpmāk – NTSP) sēdē.

Attiecībā uz priekšlikumu par LDDK aicinājumu konsekventi īstenot Ministru Kabinetā (turpmāk – MK) 2020.gada 26.maijā (protokols §36) apstiprināto “Stratēģiju Latvijai”[[1]](#footnote-1) un pieņemt lēmumus, izvērtējot publiskā sektora investīciju projektu atdevi, skaidrojam, ka minētais nosacījums nodrošināms, izstrādājot nozaru stratēģijas un nozaru plānošanas, un saistītos dokumentus.

Par LDDK komentāru “ir jāveic Latvijas tautsaimniecības nepārtraukts monitorings un modelēšana, un jāseko līdzi vadošo uzņēmumu grupām konkrētās nozarēs” skaidrojam, ka šādu monitoringu un modelēšanu ieviest jau pēc būtības paredz Viedās specializācijas stratēģijas pārvaldības koncepcija (tiks iekļauta Nacionālajās industriālajās politikas pamatnostādnēs 2021.-2027.gadam (turpmāk – NIPP)). Paredzēts, ka to veiks Izglītības un zinātnes ministrija un Latvijas Zinātnes padome sadarbībā ar Ekonomikas ministriju un Latvijas Investīciju un attīstības aģentūru. Uzskatām, ka monitoringa un modelēšanas funkciju jāveic tautsaimniecībai kopumā, neizdalot tikai ANMP. Jautājums par neatkarīgu institūciju iesaisti ir konceptuāls jautājums par visu sistēmu un risināms NIPP diskusiju ietvarā.

Attiecībā uz LDDK ierosinājumu visu ministriju piedāvājumu ANMP kartēt atbilstoši 17.09.2020 Eiropas Komisijas vadlīnijām RRF izstrādei un mērķa paraugu saraksta 7 virzienos, skaidrojam:

1. FM sagatavotais priekšlikums ir saskaņā ar Eiropas Komisijas (turpmāk – EK) vadlīnijām un mūsu piedāvātā struktūra ir aprobēta gan diskusijās ar partneriem, gan ar EK.
2. Vadlīnijās minētie virzieni ir piemērs. Turklāt pēc regulējuma apstiprināšanas iespējamas izmaiņas prasībās par plāna sastāvdaļām un, būs jaunas EK vadlīnijas. Mēs piedāvājam fokusēt piedāvājumu uz reformām un investīcijām, kas nepieciešamas Latvijai. FM piedāvā integrētu, nevis sektorālu plānu.

Tāpat izsakām pateicību par izteiktajiem priekšlikumiem ANMP mērķa paraugu saraksta 7 virzienos. Skaidrojam, ka LDDK ieteiktie atbalsta virzieni jau ir iekļauti Eiropas Sociālajā fonda plus, Eiropas Reģionālās attīstības fonda, Taisnīgas Pārkārtošanās fonda investīcijās, kā arī ANMP. Attiecībā uz budžeta izdevumu pārskatīšanu, vēršam uzmanību, ka budžeta bāzes pārskatīšana notiek nepārtraukti, līdz ar to nav nepieciešams to ietvert ANMP. .

Attiecībā uz LDDK identificētajām problēmām ministriju piedāvājumā, norādām, ka FM turpina darbu pie ANMP sadaļu izstrādes un pilnveidošanas. Finansējuma avotu papildinātība un sinerģija ir viens no plāna elementiem. Esam piedāvājuši politikas ietekmes rādītājus katrā no 6 komponentēm. Ja piedāvātā pieeja tiks akceptēta, sadarbībā ar ministrijām tiks mērīta un novērtēta piedāvāto pasākumu ietekme uz tiem. Attiecībā uz finansējuma palielināšanu klimata programmām, skaidrojam, ka uzņēmējdarbības pasākumiem zem klimata komponentes paredzēts ievērojams resurss, turklāt programmām jāatbilst visām valsts atbalsta normām un klimata marķieriem.

Attiecībā uz LDDK norādīto papildu informāciju, ko paredz EK vadlīnijas ANMP izstrādei, informējam, ka aktīvi strādājam ar EK dienestiem.

Papildus informējam, ka patlaban nozaru ministrijās turpinās intensīvs darbs pie ANMP projekta izstrādes, lai tuvākajā laikā varētu to izsūtīt partneriem saskaņošanai pirms iesniegšanas MK. Šī gada februārī ANMP projektu plānots iesniegt apstiprināšanai MK un uzsākt sarunas ar Eiropas Komisiju. Saskaņā ar Regulas nosacījumiem, ANMP nepieciešams apstiprināt līdz 2021.gada aprīļa beigām.

|  |  |  |
| --- | --- | --- |
| Valsts sekretāres vietnieks  Eiropas Savienības struktūrfondu un Kohēzijas fonda jautājumos | (paraksts\*) | A.Eberhards |
|  |  |  |

|  |
| --- |
| \*Dokuments ir parakstīts ar drošu elektronisko parakstu |

Naudiņa 67 095 631

laura.naudina@fm.gov.lv

1. Informatīvais ziņojums "Stratēģija Latvijai Covid-19 krīzes radīto seku mazināšanai", <http://tap.mk.gov.lv/lv/mk/tap/?pid=40487682&mode=mk&date=2020-05-26> [↑](#footnote-ref-1)